Salma Hayek

**Salma Valgarma Hayek Pinault** (født **Hayek Jiménez**; 1966) er en meksikansk-amerikansk skuespiller. Hun blir av mange sett på som den mest fremgangsrike latinamerikanske skuespilleren i Hollywood siden Dolores del Río. Hayek har vært med i over tretti filmer og har vært nominert til Oscar.

## Liv og virke
### Bakgrunn
Salma Hayeks far, politikeren og oljeselskapsmanageren Sami Hayek Domínguez, er av libanesisk opphav; slekten er fra den overveiende katolske (maronittiske eller melkittiske) byen Baabdath i Libanonfjellene i Libanon. Moren, operasangerinnen og talentspeideren Diana Jiménez Medina, er av spansk bakgrunn. 

Salma vokste opp i en velstående og hengivent katolsk familie, og da hun var tolv år gammel begynte hun med studier ved den katolske internatskolen for piker *Academy of the Sacred Heart* i Grand Coteau i den amerikanske delstaten Louisiana. Der ble det fastslått at hun var dyslektisk. Hayek måtte slutte på den skolen på grunn av dårlig oppførsel. Hun flyttet da først til en tante i Houston, og ble der til hun var 17 år gammel.

Hun studerte videre internasjonale relasjoner ved Universidad Iberoamericana i Mexico by; hun studerte også drama der.

### Tidlig karriere i Mexico
Hennes første kunstnereiske fremtreden var i stykket  *Aladino y la lámpara maravillosa*, og førte til at hun ble gitt en rolle i fjernsynsserien *Un Nuevo Amanecer (1988)*. Da hun var 23 år gammel fikk hun tittelrollen i *[[Teresa (såpeopera)|Teresa]]*, en vellykket telenovela (det vil si en såpeopera) som gjorde henne til stjerne i hjemlandet Mexico. I 1994 hadde hun hovedrollen i *[[El Callejón de los Milagros]]*, som senere skulle bli den mest prisbelønte filmen i meksikansk historie.

### Karriere i Hollywood
I 1991 flyttet Hayek til Los Angeles for å studere til skuespiller, med håp om å få en rolle i en hollywoodfilm. Robert Rodriguez og hans produsentkone Elizabeth Avellan ga henne raskt en stor rolle mot Antonio Banderas i filmen *[[Desperado (film)|Desperado]]*, en rolle som vakte oppsikt i Hollywood.

Hayek fikk senere en rolle i *[[From Dusk Till Dawn]]*, en film som også ble produsert av Rodriguez. Selv om hennes vampyrrolle mot George Clooney og Quentin Tarantino var liten, var det en bemerkelsesverdig opptreden. Hayek fortsatte sin karriere både i kommersielle og kunstneriske filmer.
En av hennes følgende suksesser var Wild Wild West (1999), hvor hun spilte mot Will Smith, Kevin Kline og Kenneth Branagh.

Det nye årtusenet startet rolig for Hayek, som planla å produsere og opptre i sin drømmerolle; som Frida Kahlo, den legendariske meksikanske maleren som Hayek har beundret hele livet.

I 2002 ble *[[Frida]]*, co-produsert av Hayek selv, lansert. Hayek hadde tittelrollen, og Alfred Molina spilte hennes utro ektemann Diego Rivera. Denne rollen gjorde at Hayek ble nominert til Oscar samme år.

### Annet
Hayek snakker spansk, engelsk, arabisk og portugisisk. Hun giftet seg 14. februar 2009 med den franske forretningsmannen François-Henri Pinault. De har datteren Valentina Paloma Pinault (født 2007) sammen.

Hayek ble i 2011 utnevnt til ridder av den franske Æreslegionen.

«Salma» er et spansk navn, utledet av det arabiske ordet *salam* som betyr «fred» og «ro».

## Filmografi
### Film

* *[[Grown Ups 2]]* (2013)
* *[[Grown Ups (film)|Grown Ups]]* (2010)
* *[[Lonely Hearts Killers|Lonely Hearts]]* (2006)
* *[[Bandidas]]* (2006)
* *[[Paint (film)|Paint]]* (2005)
* *[[Ask the Dust (film)|Ask the Dust]]* (2005)
* *[[Sian Ka'an (film)|Sian Ka'an]]* (stemme) (2005)
* *[[After the Sunset]]* (2004)
* *[[The Maldonado Miracle]]* (2003) (regi)
* *[[Once Upon a Time in Mexico]]* (2003)
* *[[Spy Kids 3-D: Game Over]]* (2003)
* *[[Frida (film)|Frida]]* (2002)
* *[[In the Time of the Butterflies (film)|In the Time of the Butterflies]]* (*På Sommerfuglenes tid*) (2001)
* *[[Hotel (2001)|Hotel]]* (2001)
* *[[Traffic]]* (2000)
* *[[La Gran Vida]]* (2000)
* *[[Chain of Fools (2000)|Chain of Fools]]* (2000)
* *[[Timecode]]* (2000)
* *[[Wild Wild West]]* (1999)
* *El Coronel No Tiene Quien le Escriba* (*[[No One Writes to the Colonel (film)|No One Writes to the Colonel]]*, 1999)
* *[[Dogma (film)|Dogma]]* (1999)
* *[[The Faculty]]* (1998)
* *[[The Velocity of Gary]]* (1998)
* *[[54 (film)|54]]* (1998)  
* *[[Sístole diástole]]* (1997)
* *[[Breaking Up (1997)|Breaking Up]]* (1997)
* *[[The Hunchback (1997)|The Hunchback]]* (TV) (1997)  
* *[[Kjærlighet ved andre blikk|Fools Rush In]]* (1997)
* *[[Fled]]* (1996)
* *[[Follow Me Home]]* (1996)
* *[[From Dusk Till Dawn]]* (1996)  
* *[[Fair Game (1995)|Fame Game]]* (1995)
* *[[Desperado (film)|Desperado]]* (1995)
* *[[El Callejón de los Milagros]]* (*[[Midaq Alley]]*, 1995)
* *[[Roadracers]]* (TV) (1994)
* *[[The Sinbad Show]]* (series) (1993)
* *[[Mi Vida Loca]]* (1993)

### Fjernsyn
* *[[El vuelo del águila]]* (1996)
* *[[Teresa (såpeopera)|Teresa]]* (1989)
* *[[Nuevo amanecer]]* (1988)

## Referanser


## Eksterne lenker
* 
* 
* 
*